Vienošanās Nr.5

par grozījumiem 2023.gada 14.februāra valsts pārvaldes deleģētā uzdevuma veikšanas līgumā Nr.LM2023/24-1-04/19

Rīga *Vienošanās datums ir pēdējā pievienotā droša*

*elektroniskā paraksta un laika zīmoga datums*

**Labklājības ministrija** (turpmāk - Ministrija), valsts sekretāra Ingus Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 „Labklājības ministrijas nolikums", no vienas puses, un

**Onkoloģisko slimnieku atbalsta biedrība “Dzīvības koks”** (turpmāk — Biedrība) valdes priekšsēdētājas Gunitas Berķes personā, kura rīkojas saskaņā ar Biedrības statūtiem,no otras puses, turpmāk kopā – Puses,

pamatojoties uz 2023.gada 14.februāra valsts pārvaldes deleģētā uzdevuma veikšanas līguma Nr.LM2023/24-1-04/19 (turpmāk – Līgums) 41. un 42. punktu, un

* likumā “Par valsts budžetu 2025. gadam un budžeta ietvaru 2025., 2026. un 2027. gadam” ietverto Ministrijas fiskāli neitrālo pasākumu “Sociālo pakalpojumu pieejamības nodrošināšana” īstenošanai - sociālo pakalpojumu nodrošināšanai saistībā ar pakalpojumu izmaksu sadārdzinājumu un pakalpojumu pieprasījumu palielināšanos, kā arī sociālo pakalpojumu turpināšanai bērniem ar autiskā spektra traucējumiem (atbalstīts Ministru kabineta 19.09.2024. sēdē (sēdes protokola Nr.38 2.§ 24.1.apakšpunkts);
* Ministrijas 22.01.2025. rīkojumu Nr. 5 ”Par biedrības “Onkoloģisko pacientu atbalsta biedrības „Dzīvības koks”” sniegtā psihosociālās rehabilitācijas pakalpojuma (cenas kalkulācijas) apstiprināšanu un pakalpojumu cenas noteikšanu”;
* grozījumiem Grāmatvedības likumā, kas nosaka, ka rēķinu aprite starp uzņēmumiem (tai skaitā biedrībām un nodibinājumiem) un valsts vai pašvaldību budžeta iestādēm no 2025. gada 1. janvāra notiek tikai strukturēto e-rēķinu formā,

vienojas izdarīt Līgumā šādus grozījumus (turpmāk – Vienošanās):

1. Papildināt Līgumu ar 4.5.apakšpunktu:

“4.5. Par Pakalpojuma nodrošināšanu 2025.gadā, kas noteikts Līguma 9.pielikumā „Pakalpojuma "Psihosociālā rehabilitācija personām ar onkoloģisku slimību un to tuviniekiem" kvantitatīvie un kvalitatīvie rādītāji 2025. gadam”, ir **253 880,54** *euro* (divi simti piecdesmit trīs tūkstoši astoņi simti astoņdesmit *euro* un 54 centi), tai skaitā **230 800,49** *euro* (divi simti trīsdesmit tūkstoši astoņi simti *euro* un 49 centi) par Pakalpojumu sniegšanu un **23 080,05** *euro* (divdesmit trīs tūkstoši astoņdesmit *euro* un 05 centi) Pakalpojuma administrēšanas izdevumiem. ”

1. Papildināt Līgumu ar 4.6.apakšpunktu:

“4.6. Pakalpojuma nodrošināšanai 2025. gadā (kvantitatīvie un kvalitatīvie rādītāji iekļauti Līguma 9.pielikumā 2025.gadam noteiktajos rādītājos) novirzītais atlikums par 2024.gadu (uz 2025.gada 1. janvāri) ir **8 241,97** *euro* (astoņi tūkstoši divi simti četrdesmit viens *euro* un 97 *centi*), tai skaitā **7 492,70** *euro* (septiņi tūkstoši četri simti deviņdesmit divi *euro* un 70 *centi*) par Pakalpojumu sniegšanu un **749,27** *euro* (septiņi simti četrdesmit deviņi *euro* un 27 *centi*) Pakalpojuma administrēšanas izdevumiem.”

1. Izteikt Līguma 11.punktu jaunā redakcijā:

“11. Ministrija 5 (piecu) darba dienu laikā pēc finansēšanas grafika saskaņošanas atbilstoši finansēšanas grafikam, pamatojoties uz Biedrības iesniegto rēķinu, pārskaita Biedrībai kārtējā gada janvārim paredzēto finansējumu. Turpmāk Ministrija katru mēnesi 5 (piecu) darba dienu laikā no Līguma 25.punktā minētā pārskata saņemšanas no Biedrības to izskata un pēc tā atzīšanas par atbilstošu Līguma noteikumiem pārskaita Biedrībai finansējumu Deleģētā uzdevuma nodrošināšanai kārtējā mēnesī saskaņā ar finansēšanas grafiku, pamatojoties uz Biedrības iesniegto rēķinu. Puses vienojas, ka rēķini, kas saistīti ar Līguma izpildi, tiks izrakstīti kā strukturētie e-rēķini atbilstoši spēkā esošo normatīvo aktu prasībām un nosūtīti uz e-adresi Labklājības ministrija EINVOICE@90000022064.”

1. Izteikt Līguma 33.1. apakšpunktu jaunā redakcijā:

“33.1. Ministrija - deleģētā uzdevuma jautājumos: Inese Veinberga (e-pasts: Inese.Veinberga@lm.gov.lv, kontakttālrunis: 20688326),, finanšu jautājumos: Ieva Lismente (e-pasts: Ieva.Lismente@lm.gov.lv, kontakttālrunis: 20688360), Sandra Strēle (e-pasts: Sandra.Strele@lm.gov.lv kontakttālrunis: 20688355);”

1. Papildināt Līgumu ar 49.9. apakšpunktu:

“49.9. 9.pielikums „Kvantitatīvie un kvalitatīvie rādītāji 2025.gadam”.”

1. Izteikt Līguma 4.pielikumu “Pakalpojuma "Psihosociālā rehabilitācija personām ar onkoloģisku slimību un viņu tuviniekiem” groza izmaksu aprēķins un tā izmaksu aprēķina tehnoloģijas pamatprincipi” jaunā redakcijā (Vienošanās 1.pielikums).
2. Papildināt Līgumu ar 9.pielikumu „Pakalpojuma "Psihosociālā rehabilitācija personām ar onkoloģisku slimību un to tuviniekiem" kvantitatīvie un kvalitatīvie rādītāji 2025. gadam” (Vienošanās 2.pielikums).
3. Pārējie Līguma noteikumi paliek nemainīgi.
4. Vienošanās stājas spēkā brīdī, kad to parakstījusi pēdējā no Pusēm, un piemērojama Pušu saistībām par periodu no 2025.gada 1.janvāra.
5. Vienošanās ir sagatavota latviešu valodā, ar diviem pielikumiem, parakstīta ar drošu elektronisko parakstu un satur laika zīmogu. Pusēm ir pieejama abpusēji parakstīta Vienošanās elektroniskā formā.
6. Pušu rekvizīti un paraksti:

|  |  |
| --- | --- |
| **Ministrija**  Labklājības ministrija  NMR Nr.90000022064  Adrese - Skolas iela 28, Rīga,  LV-1331  Bankas rekvizīti:  Valsts kase, kods: TRELLV22  Konts Nr.LV11TREL2180396039000  valsts sekretārs  I.Alliks | **Onkoloģisko slimnieku atbalsta biedrība**  **“Dzīvības koks”**  NMR Nr.40008087144  Adrese:  juridiskā: Liepu aleja 11, Babīte, Babītes pagasts, Mārupes novads, LV 2101  biroja: Skolas iela 3, Rīga, LV-1010  Bankas rekvizīti:  Valsts kase, kods: TRELLV22  Konts Nr.LV34TREL990510400400B  valdes priekšsēdētāja  G.Berķe |

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Vienošanās pielikums Nr.1

4.pielikums

2023.gada 14.februāra valsts pārvaldes deleģēto

uzdevumu veikšanas līgumam Nr. LM2023/24-1-04/19

**Pakalpojuma "Psihosociālā rehabilitācija personām ar onkoloģisku slimību un viņu tuviniekiem” groza izmaksu aprēķins un tā izmaksu aprēķina tehnoloģijas pamatprincipi**









Vienošanās pielikums Nr.2

9.pielikums

2023.gada 14.februāra valsts pārvaldes deleģēto

uzdevumu veikšanas līgumam Nr. LM2023/24-1-04/19

|  |  |  |  |  |
| --- | --- | --- | --- | --- |
| **Pakalpojuma "Psihosociālā rehabilitācija personām ar onkoloģisku slimību un to tuviniekiem" kvantitatīvie un kvalitatīvie rādītāji 2025. gadam** | | | | |
| **Kvantitatīvie rādītāji** | | | | |
| Nr.p.k. | *Sniegtie psihosociālās rehabilitācijas pakalpojumi un to rādītāji* | ***Apjoms gadam*** | | |
| *apjoms* | *mērvienība* | |
| 1 | **sniegta psihosociāla rehabilitācija personām ar onkoloģisku slimību un to tuviniekiem** | **280** | ***personas*** | |
| 2 | **pakalpojuma nodrošināšanai organizēti kursi** *(kurss - 6 dienu programma)* | **20** | ***kursi*** | |
| 3 | **Klientu dienu skaits gadā** | **1 680** | ***dienas*** | |
| **\***Ja gada laikā kursos piedalās mazāk dalībnieku kā plānotie 14, līdz ar to ir mazāks klientu dienu skaits nekā plānotais 1 680 un rodas finansējuma atlikums, tad finansējuma atlikuma, tajā skaitā arī Līguma 4.6. apakšpunktā minētā atlikuma uz 2025. gada 1.janvāri, ietvaros ir iespēja noorganizēt papildu kursu. | | | | |
| **Kvalitatīvie rādītāji** | | | |
| 1 | Saņemto iesniegumu skaits par atteikšanos no pakalpojuma. | Gada laikā nepārsniedz 2% no kopējā skaita. | |
| 2 | Saņemtas pamatotas sūdzības par psihosociālās rehabilitācijas pakalpojumu sniegšanu neatbilstoši Ministru kabineta noteikumiem par psihosociālās rehabilitācijas pakalpojumu personām ar onkoloģisku slimību un to tuviniekiem. | Gada laikā nepārsniedz 2 % no kopējā iesniegumu un sūdzību skaita. | |